"Setswana Puo ya Gae (HL)/P2 6 DBE/Ngwanaitseele 2017 NSC KAROLO YA A: POKO MELODI YA POKO – RM Ramagoshi Dipotso di tlaa bodiwa go tswa mo mabokong MANGWE A LE MANE a a tlhaotsweng le go tswa go le LENGWE le le sa tlhaolwang. Batlhatlhojwa ba tshwanetse go araba dipotso DINGWE LE DINGWE DI LE PEDI go tswa mo mabokong a a tlhaotsweng le e le NNGWE go tswa mo go le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso e le NNGWE ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1 (POTSO YA TLHAMO) Sekaseka diteng tsa leboko le le latelang, mme o tlhagise maikutlo a mmoki ka ga Aforikaborwa yo mošwa. Kwala tlhamo ya mafoko a a ka nnang 250–300. AFORIKABORWA YO MOŠWA – MO Molamu 1 O tsholeditse maikutlo a batho sešweng, 2 Wena kgarejana e mabonomantle. 3 Bontle jwa gago bo itshupa mekgatšheng le dithabeng, 4 Kana o tshekeditswe ke a magolo mawatle. 5 Melapo ya gago thekana le tsenyang banna letshoromo. 6 Dikgweng tshedi di tshela ka kagiso, 7 Kana mo go wena ga re itse dithoromo, 8 Di tlholwa ke rona batho dipogiso. 9 Aforikaborwa yo mošwa, 10 Tlaya ka kgomotso, 11 Tlaya ka kagiso. 12 Segajaaja se tlaa khutla leng metseng? 13 'Rumo le tlaa emisa leng go ja nama ya motho? 14 Kgodumodumo e metsang ditšhaba magaeng, 15 Botho bo ile kokomaneng tsa motho, 16 Yo o re tlogeletseng boswa jwa boammaaruri. 17 Mabolelelaruri fa ntwakgolo e le ya molomo. 18 Bana ba fetogile dikhutsana e le ruri, 19 Basadi botlholagadi ba bo abetswe ke lerumo, 20 Moeng go goroga go lelwe sa masetlapelo. 21 Ka o itlhoma a lerile ona matlhotlhapelo. 22 Aforikaborwa yo mošwa, 23 Tlaya ka kgomotso, 24 Tlaya ka kagiso. [10] Kwalololo e ileditswe Phetla"